**ОДОБРЯВАМ**!

**Д-р Цветеслава Гълъбова**

***Д О К У М Е Н Т А Ц И Я***

*За участие в процедура за възлагане на обществена поръчка* **„Периодични доставки на дизел за отопление за потребностите ДПБ „Св.Иван Рилски” за отоплителния сезон 2016/2017 г.”**

*Вид на процедурата: Публично състезание.*

*2016 г.*

**СЪДЪРЖАНИЕ НА ДОКУМЕНТАЦИЯТА**

**Указания за участие**

**Раздел I:** Решение за откриване на процедурата за възлагане на обществена поръчка.

**Раздел II:** Обявление за обществена поръчка.

**РазделIII:** Условия за участие в обществената поръчка.

**РазделIV:** Информация относно лично състояние и критерии за подбор. Доказателства.

**РазделV:** Критерий за възлагане. Методика за оценка.

**РазделVI:** Указания при изготвяне на офертата.

**Приложения с образци на документи:**

**Приложение № 1:** Единен европейски документ за обществени поръчки (ЕЕДОП)

**Приложение № 2:** Техническо предложение

**Приложение № 3:** Ценово предложение

**Приложение № 4:** Договор - проект

**РАЗДЕЛ I:**

**РЕШЕНИЕ ЗА ОТКРИВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНА ПОРЪЧКА**

**РАЗДЕЛ II:**

**ОБЯВЛЕНИЕ ЗА ОБЩЕСТВЕНА ПОРЪЧКА**

**ПРЕДМЕТ НА ПОРЪЧКАТА. ТЕХНИЧЕСКА СПЕЦИФИКАЦИЯ**

Предмет на поръчката е периодична доставка на Дизелово гориво за отопление S -0.001% за за потребностите ДПБ „Св.Иван Рилски” за отоплителния сезон 2016/2017 г.”

**ТЕХНИЧЕСКИ СПЕЦИФИКАЦИИ**

ПРОГНОЗНО КОЛИЧЕСТВО: Приблизително 50 000 л. ± 20% Дизелово гориво за отопление S -0.001%. Прогнозна стойност 75 000 лв. без включен ДДС:

КАЧЕСТВО: Избраният за изпълнител се задължава да доставя дизелово гориво, отговарящо на всички изисквания на Наредбата за изискванията за качеството на течните горива, условията, реда и начина за техния контрол (приета с ПМС № 156 от 15.07.2003г. и последващите ѝ изменения), Закона за чистотата на атмосферния въздух, както и на всички други приложими изисквания на действащата нормативна база в България.

ОПАКОВКА: Наливно

ГОДИНА НА ПРОИЗВОДСТВО: 2016 г./2017 г.

СРОК НА ГОДНОСТ /СЪХРАНЕНИЕ: съгласно БДС

НОРМА НА ТОВАРЕНЕ И ДРУГИ ТРАНСПОРТНИ УСЛОВИЯ: съгласно капацитета на вместимост на обектите и размера на заявеното количество. Транспорта се извършва от Изпълнителя с автоцистерни за доставка и развоз, които отговарят на условията за превоз на такива товари и са оборудвани с измервателни уреди, одобрени и контролирани от Държавна агенция по стандартизация и метрология и притежават документ от акредитирана лаборатория, удостоверяващ съответствието им с изискванията на ADR (европейска спогодба за международен транспорт на опасни товари по пътищата). Измервателните уреди да са с възможност за отчитане на малки количества гориво.

МЯСТО НА ПРЕДАВАНЕ: франко котелната централа на ДПБ „Св.Иван Рилски”

СРОК НА ДОСТАВКА: Доставките ще се извършват чрез периодично повтарящи се поръчки, съобразно нуждите на Възложителя. Срокът и количеството гориво за доставка са съобразно нуждите на Възложителя и ще бъдат указвани в писмени заявки до Изпълнителя.

Доставките ще се извършват за срок от 12 месеца от сключване на договора. Посочените прогнозни количества са за период от 12 месеца.

Разплащането се извършва по банков път в посочения в Договора срок, след издаване на фактурите и правилно оформени придружаващи описи.

**РАЗДЕЛ III**

**УСЛОВИЯ ЗА УЧАСТИЕ В ПОРЪЧКАТА**

В публичното състезание може да участва участник, който отговаря на условията на чл. 10, ал. 1 от ЗОП, както и минималните изисквания за допустимост, определени с критериите за подбор, както следва:

**Технически и професионални способности по чл. 63 от ЗОП:**

1.Участникът следва да е изпълнил дейности с предмет и обем, идентични или сходни с тези на поръчката /*минимум 3*/ през последните 3 години, считано от датата посочена като краен срок за получаване на оферти.

\*\*\*Под *дейности с предмет и обем, идентични или сходни с тези на поръчката* се разбира дейности по доставка на горива на място.

За доказване на горното изискване участниците представят списък на доставките, които са идентични или сходни с предмета на общественатапоръчка, с посочване на стойностите, датите и получателите, заедно с доказателство за извършената доставка /попълва се част IV раздел В, т. 1 “б“ от ЕЕДОП /:

2.Участникът следва да докаже, че разполага с подходящи технически средства /автоцистерни/ за осъществяване доставката на горивата на посочено от Възложителя място. Участникът трябва да разполага минимум с 2 /две/ автоцистерни за доставка и развоз, които да отговарят на условията за превоз на такива товари и да бъдат оборудвани с измервателни уреди, одобрени и контролирани от Държавна агенция по стандартизация и метрология и да притежава документ от акредитирана лаборатория, удостоверяващ съответствието и с изискванията на ADR (Европейска спогодба за международен транспорт на опасни товари по пътищата). Измервателните уреди да са с възможност за отчитане на малки количества гориво.

За доказване на горното изискване участниците представят списък с разполагаемото оборудване за осъществяване на доставката на гориво на мястото, посочено от Възложителя. Попълва се част IV р-л В, т. 9 от ЕЕДОП;

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай, че при изпълнение на поръчката участникът ще ползва подизпълнители посочените критерии за подбор се прилагат за подизпълнителите, съобразно вида и дела на поръчката, който те ще изпълняват.

В случай, че при изпълнение на поръчката участникът ползва капацитета на трети лица, последните следва да отговарят на критериите за подбор, за доказването на които участникът се позовава на техния капацитет. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

Възложителят отстранява от участие в публичното състезание:

-кандидат или участник, за когото са налице обстоятелствата по чл. 54, ал. 1 от ЗОП и чл. 55, ал.1, т. 1 от ЗОП;

- кандидати или участници, които са свързани лица по смисъла на § 1, т. 45 от ДЗ на ЗОП с друг/и участник/ци в обществената поръчка;

- кандидат или участник, за когото са налице основанията по чл. 107 от ЗОП и чл. 3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

Когато участникът е юридическо лице, изискванията по чл. 54, ал. 1, т. 1, 2 и 7 от ЗОП се прилагат за лицата посочени в чл. 40 от ППЗОП. Когато участник в процедурата е обединение от физически и/или юридически лица, същият се отстранява от участие, когато някое от основанията за отстраняване е налице за член на обединението.

Участник в процедурата, за когото са налице основания за отстраняване, има право да представи доказателства, че е предприел мерки, които гарантират неговата надеждност, съгл. чл. 56, ал.1 от ЗОП. Основанията за отстраняване се прилагат до изтичане на сроковете посочени в чл. 57, ал. 3 от ЗОП.

За доказване на липсата на основания за отстраняване участникът, избран за изпълнител, представя:

1. за обстоятелствата по чл. 54. ал. 1. т. 1 от ЗОП - свидетелство за съдимост;

2. за обстоятелството по чл. 54. ал. 1. т. 3от ЗОП- удостоверение от органите по приходите и удостоверение от общината по седалището на възложителя и на кандидата или участника;

3. за обстоятелството по чл. 54. ал. 1. Т. 6 от ЗОП - удостоверение от органите на Изпълнителна агенция "Главна инспекция по труда";

4. за обстоятелствата по чл. 55. ал. 1. т. 1 от ЗОП - удостоверение, издадено от Агенцията по вписванията.

Когато в удостоверението по т. 3 се съдържа информация за влязло в сила наказателно постановление или съдебно решение за нарушение по чл. 54. ал. 1, т. б от ЗОП, участникът представя декларация, че нарушението не е извършено при изпълнение на договор за обществена поръчка.

Когато участникът, избран за изпълнител, е чуждестранно лице, той представя съответния документ по т.1 - т. 4, издаден от компетентен орган, съгласно законодателството на държавата, в която участникът е установен.

Когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има прав но значение съгласно законодателството на съответната държава.

Когато декларацията няма правно значение, участникът представя официално заявление, направено пред компетентен орган в съответната държава.

Възложителят няма право да изисква представянето на документите, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

Когато при изпълнение на поръчката участникът ще ползва подизпълнители или капацитет на трети лица - за тях **да не са налице** посочените основания за отстраняване от процедурата.

Лице, което участва в обединение или е дало съгласие да бъде подизпълнител на друг участник, не може да подава самостоятелно заявление за участие или оферта.

В процедура за възлагане на обществена поръчка едно физическо или юридическо лице може да участва само в едно обединение.

Участниците в обединението следва да определят партньор, който да представлява обединението пред възложителя за целите на настоящата обществената поръчка, като при изпълнение на обществената поръчка участниците в обединението отговарят солидарно.

Клон на чуждестранно лице може да е самостоятелен участник в процедура за възлагане на обществена поръчка, ако може самостоятелно да подава заявления за участие или оферти и да сключва договори съгласно законодателството на държавата, в която е установен.

На основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСЛТДС) дружества, регистрирани в юрисдикции с преференциален данъчен режим, и свързаните с тях лица немогат пряко или косвено да участват в публичното състезание, включително чрез гражданско дружество/консорциум, в което участва дружество, регистрирано в юрисдикция в преференциален данъчен режим.

Участниците в процедурата са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1, чл. 101, ал. 11 ЗОП и посочено от възложителя основание по чл. 55, ал. 1, т.1 от ЗОП.

**РАЗДЕЛIV:**

**ИНФОРМАЦИЯ ОТНОСНО ЛИЧНО СЪСТОЯНИЕ. ДОКАЗАТЕЛСТВА.**

1. Единния европейски документ за обществени поръчки (ЕЕДОП)

Участникът декларира липсата на основанията за участие, посочени в документацията и съответствието с поставените в раздел IIA, т.1 критерии за подбор чрез представяне на попълнен и подписан Единен европейски документ за обществени поръчки(ЕЕДОП) Приложение 1 Към настоящата документация). Същият е достъпен в електронен формат на профила на купувача на ДПБ „Св.Иван Рилски”.

Единният европейски документ за обществени поръчки се състои от: Част І: Информация за процедурата за възлагане на обществена поръчка и за възлагащия орган или възложителя; Част II: Информация за икономическия оператор; Част III: Основания за изключване; Част IV: Критерии за подбор; Част V: Намаляване на броя на квалифицираните кандидати; Част VI: Заключителни положения.

Отделните части на ЕЕДОП се попълват от участника в обществената поръчка при спазване на следните условия:

* В ЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.
* Участникът/икономически оператор/, който участва самостоятелно в обществената поръчка и не използва капацитет на трети лица и подизпълнители, за да изпълни критериите за подбор, попълва и представя един ЕЕДОП.
* Участникът/икономически оператор/, който участва самостоятелно в обществената поръчка, но ще ползва капацитета на едно или повече на трети лица по отношение на критериите за подбор, свързани с икономическото и финансово състояние, техническите способности и професионална компетентност, представя попълнен отделен ЕЕДОП за всяко едно от третите лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата.
* Участникът/икономически оператор/, който участва самостоятелно в обществената поръчка, но ще ползва един или повече подизпълнители, представя попълнен отделен ЕЕДОП за всеки един от подизпълнители. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основанията за отстраняване от процедурата.
* Когато в обществената поръчка участва обединение от физически и/или юридически лица, ЕЕДОП се представя за всяко едно от лицата участващи в обединението.
* Когато изискванията по чл. 54, ал. 1, т. 1, 2 и 7 ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 ЗОП се попълва в отделен ЕЕДОП за всяко лице или за някои от лицата. В този случай, част IV от ЕЕДОП „Критерии за подбор“ се попълва само в ЕЕДОП, и се подписва от лице, което може самостоятелно да представлява участника/икономическия оператор/.
* Когато за участникът/икономически оператор/ е налице някое от основанията за отстраняване, посочени от възложителя в документацията и преди подаването на заявлението за участие или офертата той е предприел мерки за доказване на надеждност по чл. 56 ЗОП, тези мерки се описват в ЕЕДОП. Те се доказват като към ЕЕДОП се прилагат документи и доказателства, съгл. чл. 45, ал. 2 от ППЗОП(ако е приложимо).
* Липсата или наличието на основания за отстраняване, съгл. чл. 101, ал. 11 от ЗОП и чл. 3, т. 8 от ЗИФОДРЮПДРСЛТДС, се отразяват в част III.Г от ЕЕДОП.

2. Доказателства.

* Когато участникът е обединение, което не е юридическо лице същият представя нотариално заверено копие на документ, от който е видно правното основание за създаване на обединението, партньорът, който представлява обединението за целите на настоящата поръчка, правата и задълженията на участниците в обединението, разпределението на отговорността между тях и дейностите, които ще изпълнява всеки член на обединението.
* Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.
* Когато участникът е посочил в офертата подизпълнителите и дела от поръчката, който ще им възложат(ако възнамеряват да използват такива), те трябва да представят доказателство за поетите от подизпълнителите задължения.
* Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Документите, чрез които се доказва липсата на основания за отстраняване са посочени в чл. 58, ал. 1 от ЗОП.

**Документите, чрез които се доказва изпълнението на поставените критерии за подбор:**

* Доказателства за извършената доставка – Референции от възложители, посочени в списъка на доставките, заявени в част IV раздел В, т. 1 “б“ от ЕЕДОП.

При поискване от страна на възложителя, участниците са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и чл. 55, ал. 3 ЗОП, независимо от наименованието на органите, в които участват, или длъжностите, които заемат.

**РАЗДЕЛ V:**

**КРИТЕРИЙ ЗА ВЪЗЛАГАНЕ НА ПОРЪЧКАТА: НАЙ-НИСКА ЦЕНА.**

На оценка подлежи предложеният от участника % търговска надценка от официално обявената и действаща цена на „Лукойл Нефтохим Бургас” АД за 1000 л дизелово гориво за отопление S-0.001% с вкл. ДДС към дата на всяка доставка.

На първо място се класира участникът предложил най-нисък % търговска надценка от официално обявената и действаща цена на „Лукойл Нефтохим Бургас” АД за 1000 л дизелово гориво за отопление S-0.001% с вкл. ДДС към дата на всяка доставка.

**РАЗДЕЛ VІ:**

**УКАЗАНИЯ ПРИ ИЗГОТВЯНЕ НА ОФЕРТАТА:**

При изготвяне на офертата участникът трябва да се придържа точно към обявените условия от възложителя. До изтичане срока за подаване на офертите всеки участник в процедурата може да промени, допълни или оттегли офертата си.

Всеки участник има право да представи **само една оферта по предмета на процедурата.** Представянето на офертата означава, че участникът приема изцяло всички специални и общи правила, определени в настоящите условия. Офертата за участие в процедурата следва да бъде изготвена на български език.

**Всички документи**, които придружават офертата се представят в оригинал или като ксерокопия с нотариална заверка или заверка на участника, в зависимост от вида на документа и от указаното в документацията, **в превод на български език.** Документите и данните се подписват само от законните представители на участника, съгласно съдебната му регистрация или от изрично упълномощени за това лица, като в този случай се представя пълномощно в оригинал или нотариално заверено копие.

Документите, свързани с участието в процедурата се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на посочения адрес от възложителя.

Документите се представят в **запечатана непрозрачна опаковка**.

**ЗАПЕЧАТАНАТА НЕПРОЗРАЧНА ОПАКОВКА** съдържа:

1. Опис на представените документи/описва се всичко, което се съдържа в опаковката/.

2. Единен европейски документ за обществени поръчки(ЕЕДОП):

ЕЕДОП е попълнен и подписан от участника, а когато е приложимо – за всеки един от участниците в обединението, за всеки подизпълнител и за всяко трето лице, чиито ресурси ще бъдат ангажирани при изпълнение на поръчката(вкл. и доказателствата по чл. 45, ал. 2 от ППЗОП – когато е приложимо).

3. Нотариално заверено копие на документ, от който е видно правното основание за създаване на обединението, партньорът, който представлява обединението за целите на настоящата поръчка, правата и задълженията на участниците в обединението, разпределението на отговорността между тях и дейностите, които ще изпълнява всеки член на обединението (в случаите, когато е приложимо).

4. Техническо предложение/Образец № 2/, съдържащо:

- документ за упълномощаване, когато лицето, което подава офертата, не е законният представител на участника; Представителят, подписал офертата трябва да приложи към нея нотариално заверено пълномощно, че може да действа от името на участника по обявеното публично състезание за възлагане на обществена поръчка.

- предложение за изпълнение на поръчката/съгласно, посоченото в образеца/ в съответствие с техническите спецификации и изискванията на възложителя/.

- декларация за съгласие с клаузите на приложения проект на договор;

- декларация за срока на валидност на офертата;

-Приложения, посочени в предложението за изпълнение.

5. Отделен запечатан непрозрачен плик с надпис: "**Предлагани ценови параметри**", който съдържа Ценовото предложение /Образец № 3/на участника.

В Ценовото предложение освенофициално обявената и действаща ценас вкл. ДДС на „Лукойл Нефтохим Бургас” АД за дизелово гориво за отопление S-0.001% към датата, обявена като последен срок за приемане на оферти, участника посочва **% постоянна търговска надценка** от официално обявената и действаща цена с вкл. ДДС на „Лукойл Нефтохим Бургас” АД за 1000 л гориво за отопление S-0.001% към дата на всяка доставка.

Всяка доставка трябва да е придружена с разпечатка от официалната страница на „Лукойл България” ЕООДсъдържаща обявената и действаща цена с вкл. ДДС на „Лукойл Нефтохим Бургас” АД за 1000 л гориво за отопление S-0.001% , валидна за съответната дата.

Цената за доставеното дизелово гориво, получена след коригиране с процента търговска отстъпка е крайна и включва всички разходи.

Участникът е отговорен за евентуално допуснати грешки и пропуски в изчисленията на предложените от него цени.

При несъответствие между цифровата и изписаната с думи и цена, ще се вземе предвид стойността, изписана с думи.

Предложения процент търговска отстъпка е окончателен и не подлежи на промяна през целия срок на договора.

Цифровото изражение на предлагания процент се изписва, с точност до два знака след десетичната запетая. Не се допускат варианти и повече от едно предложение.

Извън плика "**Предлагани ценови параметри**" не трябва да е посочена никаква информация относно цената от участника. Участници, които по какъвто и да е начин са включили някъде в офертата си извън плика с надпис „Предлагани ценови параметри” елементи, свързани с предлаганата цена (или части от нея), ще бъдат отстранени от участие в процедурата.

**Върху запечатаната непрозрачна опаковка, участникът посочва:**

Документи за участие в публично състезание с предмет: „Периодични доставки на дизел за отопление за ДПБ „Св.Иван Рилски” за отоплителния сезон 2016/2017 г.”

**В долен десен ъгъл** се изписват: наименование на участника, адрес за кореспонденция, телефон и по възможност факс и електронен адрес.

**В горен ляв ъгъл** на общата опаковка се посочва адрес на възложителя:

ДПБ „Св.Иван Рилски”, гр.Нови Искър, ул.”Христо Ботев” № 140.

Върху опаковката и съдържащия се в нея отделен запечатан непрозрачен плик с надпис: "**Предлагани ценови параметри**" не се поставят никакви други обозначения и не се полагат никакви други фирмени знаци.

Офертите се подават в срока посочен в обявлението за обществената поръчка, в Деловодството на ДПБ „Св.Иван Рилски”, гр.Нови Искър, ул.”Христо Ботев” № 140.

При приемане на офертите върху опаковката се отбелязват поредният номер, датата и часът на получаването и тези данни се записват във входящ регистър, за което на приносителя се издава документ. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. В тези случай офертата се връща незабавно на участника, след отбелязване в регистъра.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат във входящият регистър. В този случай не се допуска приемане на оферти от лица, които не са включени в списъка.

Неограничен, пълен, безплатен и пряк достъп до документацията за участие е предоставен на сайта на ДПБ „Св.Иван Рилски” на адрес http://www.dpbivanrilski.com <http://www.dpbivanrilski.com> раздел **Обществени поръчки** /„Профил на купувача“.

Офертите се отварят на дата, час и място, съгласно посочената в обявлението информация. При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа предварително.

Информация за дата, място и час на отваряне на ценовите оферти ще се публикува, чрез съобщение, не по-късно от 2 /два/ работни дни преди датата на отваряне на ценовите предложения, на сайта на на ДПБ „Св.Иван Рилски” на адрес http://www.dpbivanrilski.com <http://www.dpbivanrilski.com> раздел **Обществени поръчки** /„Профил на купувача“.

Всеки участник може в офертата си изрично да посочи информация, която смята за конфиденциална във връзка с наличието на търговска тайна. (съгл. чл. 102, ал. 1 ЗОП). Участникът неможе да се позове на конфиденциалност по отношение на предложения от офертите си, които подлежат на оценка.

**Документи, удостоверяващи представителната власт на лицето, от което изхожда офертата в случай, че това не е законният представител на участника.**

Представителят, подписал офертата трябва да приложи към нея нотариално заверено пълномощно, че може да действа от името на участника по обявеното публично състезание за възлагане на обществена поръчка.

Гаранцията за обезпечаване изпълнението на договора е **2(два) %** от прогнозната стойност без ДДС.

Гаранцията за изпълнение се представя под формата на банкова гаранция. Участникът, определен за изпълнител на обществената поръчка, представя банковата гаранция в оригинал .

***ЗАБЕЛЕЖКА : ВЪЗЛОЖИТЕЛЯТ НЯМА РАЗКРИТА НАБИРАТЕЛНА СМЕТКА.***

**Разходите по откриване и поддържането на гаранциите са за сметка на изпълнителя. Изпълнителят трябва да предвиди и заплати своите такси по откриване и обслужване на гаранцията.**

Банковата гаранция, трябва да бъде безусловна и неотменима банкова гаранция в полза на Възложителя със срок на валидност най – малко за срока на изпълнение на договора и в нея трябва да е изрично посочен договорът, за който се представя гаранцията.

Банковите разходи по откриването на гаранцията за участие са за сметка на Участника. Той трябва да предвиди и заплати своите такси по откриване и обслужване на гаранцията така, че размерът на гаранцията да не бъде по-малък от определения в настоящите указания размер.

При противоречие в записите на отделните документа от документацията вал идни и са записите в документа с по-висок приоритет, като приоритетите на документите са в следната последователност:

1. Решението за откриване на процедурата и обявлението за

2. Техническа спецификация;

3. Указания за подготовка на офертата;

4. Образците за участие в процедурата;

5. Проект на договор за изпълнение на поръчката;

Документът с най-висок приоритет е посочен на първо място.

**КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ.**

Обменът на информация при възлагане на обществени поръчки се извършва с електронни средства за комуникация.

Когато не се използват електронни средства за комуникация, обменът на информация се осъществява чрез пощенска или друга подходяща куриерска услуга или комбинация от тях и електронни средства.

Възложителят изпраща решенията по чл. 22, ал. 1. т. 3 – 10 от ЗОП в тридневен срок от издаването им. В решенията се посочва връзка към електронната преписка в профила на купувача, където са публикувани протоколите и окончателните доклади на комисията или на журито.

Решенията се изпращат:

на адрес, посочен от кандидата или участника:

а) на електронна поща, като съобщението, с което се изпращат, се подписва с електронен подпис, или

б) чрез пощенска или друга куриерска услуга с препоръчана пратка с обратна разписка;

в)по факс.

Когато решението не е получено от кандидата или участника по някой от посочените начините възложителят публикува съобщение до него в профила на купувача. Решението се смята за връчено от датата на публикуване на съобщението.

При писмено искане за разяснения по условията на обществената поръчка, направено до 10 дни преди изтичането на срока за получаване на оферти, възложителят публикува в профила на купувача писмени разяснения.

Възложителят предоставя разясненията в 4-дневен срок от получаване на искането, но не по-късно от 6 дни преди срока за получаване на заявления за участие и/или оферти. В разясненията не се посочва лицето, направило запитването. Възложителят не предоставя разяснения, ако искането е постъпило след срока.

**ПРОВЕЖДАНЕ НА ПРОЦЕДУРАТА**

Комисията по чл. 103. ал. 1 ЗОП започва работа след получаване на представените заявления за участие или оферти и протокола по чл. 48. ал. б от ППЗОП.

Получените заявления за участие или оферти се отварят на публично заседание, на което могат да присъстват кандидатите или участниците в процедурата или техни упълномощени представители, както и представители на средствата за масово осведомяване.

Комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява за наличието на отделен запечатан плик с надпис "Предлагани ценови параметри".

Най-малко трима от членовете на комисията подписват техническото предложение и плика с надпис "Предлагани ценови параметри".

Комисията предлага по един от присъстващите представители на другите участници да подпише техническото предложение и плика с надпис "Предлагани ценови параметри".

Публичната част от заседанието на комисията приключва след извършването на горепосочените действия.

Комисията разглежда документите по чл. 39. ал. 2 от ППЗОП за съответствие с изискванията към личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по и изпраща протокола на всички кандидати или участници в деня на публикуването му в профила на купувача.

В срок до 5 работни дни от получаването на протокола по кандидатите и участниците, по отношение на конто е констатирано несъответствие или липса на информация, могат да представят на комисията нов ЕЕДОП и/или други документи, конто съдържат променена и/или допълнена информация. Допълнително предоставената информация може да обхваща и факти и обстоятелства, конто са настъпили след крайния срок за получаване на оферти или заявления за участие.

Възможността се прилага и за подизпълнителите и третите лица, посочени от кандидата или участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените се отнасят до обстоятелства, различни от посочените по чл.54. ал. 1, и чл. 55. ал. 1. т. 5 ЗОП, новият ЕЕДОП може да бъде подписан от едно от лицата, които могат самостоятелно да представляват кандидата или участника.

След изтичането на срока по комисията пристъпва към разглеждане на допълнително представените документи относно съответствието на кандидатите/участниците с изискванията към личното състояние и критериите за подбор.

При извършването на предварителния подбор и на всеки етап от процедурата комисията може при необходимост да иска разяснения за данни, заявени от кандидатите и участниците, и/или да проверява заявените данни, включително чрез изискване на информация от други органи и лица,

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия,

Ценовото предложение на участник, чиято оферта не отговаря на изискванията на възложителя, не се отваря.

Когато част от показателите за оценка обхващат параметри от техническото предложение, комисията отваря ценовото предложение, след като е извършила оценяване на офертите по другите показатели.

Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват лицата по чл. 54, ал. 2 от ППЗОП. Комисията обявява резултатите от оценяването на офертите по другите показатели, отваря ценовите предложения и ги оповестява.

Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

Обосновката по може да се отнася до:

- икономическите особености на производствения процес, на предоставяните услуги или на строителния метод;

- избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството;

- оригиналност на предложеното от участника решение по отношение на строителството, доставките или услугите;

- спазването на задълженията по чл. 115 от ЗОП;

- възможността участникът да получи държавна помощ.

Получената обосновка се оценява по отношение на нейната пълнота и обективност относно горепосочените обстоятелства, на конто се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, конто са изброени в приложение № 10 от ЗОП.

Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

Комисията класира участниците по степента на съответствие на офертите с предварително обявените от възложителя условия.

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

- по-ниска предложена цена;

- по-изгодно предложение за размера на разходите, сравнени в низходящ ред съобразно тяхната тежест;

- по-изгодно предложение по показатели извън посочените по предходните две точки, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферта, ако участниците не могат да бъдат класирани в съответствие с горното или ако критерият за възлагане е най-ниска цена и тази цена се предлага в две или повече оферта.

Действията на комисията се протоколират, като резултатите от работата й се отразяват в доклад.

Докладът се представя на възложителя за утвърждаване. Към доклада се прилагат протоколите от работата на комисията.

Когато в хода на работата възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията. това обстоятелство се посочва в доклада.

В 10-дневен срок от получаването на доклада възложителят го утвърждава или го връща на комисията с писмени указания, когато:

- информацията в него не е достатъчна за вземането на решение за приключване на процедурата, и/или

- констатира нарушение в работата на комисията, което може да бъде отстранено, без това да налага прекратяване на процедурата.

Указанията не могат да насочват към конкретен изпълнител или към определени заключения от страна на комисията. В този случай комисията представя на възложителя нов доклад, който съдържа резултатите от преразглеждането на действията й.

В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата.

Възложителят сключва договор в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите кандидати и/или заинтересованите участници за решението за определяне на изпълнител.

Възложителят може да сключи договор за обществена поръчка преди изтичането на 14-дневния срок от уведомяването на заинтересованите кандидати и/или заинтересованите участници за решението за определяне на изпълнител в когато: определеният за изпълнител е единственият заинтересован участник и няма заинтересовани кандидата, или

Възложителят няма право да сключи договор с определения изпълнител преди влизането в сила на всички решения по процедурата, освен когато е допуснато предварително изпълнение или когато процедурата е открита на основание чл. 79, ал. 1, т. 4,чл. 138, ал. 1, чл.164, ал. 1 т. 3 или т. 4, или чл, 182, ал. 1, т. 1 от ЗОП.

След влизането в сила на решението за избор на изпълнител страните уговарят датата и начина за сключване на договора.

Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

Когато определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документа съгласно законодателството на държавата, в която обединението е установено.

Възложителят прекратява процедурата с мотивирано решение, когато:

- не е подадена нито една оферта, заявление за участие или конкурсен проект или не се е явил нито един участник за преговори;

- всички оферти или заявления за участие не отговарят на условията за представяне, включително за форма, начин и срок, или са неподходящи;

- всички конкурсни проекти не отговарят на предварително обявените условия от възложителя;

- първият и вторият класиран участник откаже да сключи договор;

- са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

- поради неизпълнение на някое от условията по чл. 112, ал. 1 от ЗОП не се сключва договор за обществена поръчка;

- всички оферти, които отговарят на предварително обявените от възложителя условия, надвишават финансовия ресурс, който той може да осигури;

- отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, конто възложителят не е могъл да предвиди;

- са необходим и съществени промени в условията на обявената поръчка, конто биха променили кръга на заинтересованите лица.

Възложителят може да прекрати процедурата с мотивирано решение, когато:

- е подадена само една оферта, заявление за участие или конкурсен проект;

- има само едно подходящо заявление за участие или една подходяща оферта;

- има само един конкурсен проект, който отговаря на предварително обявените условия от възложителя;

- участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1 от ЗОП, или

в) не докаже, че не са налице основания за отстраняване от процедурата.

В случаите, когато процедурата се прекратява поради това, че всички оферти, които отговарят на предварително обявените от възложителя условия, надвишават финансовия ресурс, който той може да осигури, възложителят задължително включва в решението най-ниската предложена цена и не може да сключва договор със същия предмет за цена, равна или по- голяма от посочената в решението, при провеждане на следваща процедура в рамките на същата година.

Когато първоначално обявената процедура е прекратена, възложителят може да открие нова процедура за възлагане на обществена поръчка със същия предмет само ако решението за прекратяване е влязло в сила.

Възложителят може да отмени влязлото в сила решение за определяне на изпълнител и да издаде решение за прекратяване на процедурата, когато преди сключването на договора възникне обстоятелство по чл.110, ал. 1, т. 4, 6 и 8 или ал. 2, т. 4 от ЗОП.

За допълнителна информация:тел. 02/9917267